ভারত পাক উত্তেজনার আবহে রাজস্থানে সন্দেহজনক বস্তু

ওয়েবডেস্ক: ভারত-পাক (India Pakistan Tension) উত্তেজনা বাড়ছে। ভারতের সামরিক ঘাঁটিগুলিকে টার্গেট করতে পারে পাকিস্তান এমনই মনে করা হচ্ছিল। রাজস্থানের জয়সলমেরে (Jaisalmer) হাই অ্যালার্ট জারি হয়েছিল। পাকিস্তানের ছোড়া মিসাইল, ড্রোন নিষ্ক্রিয় করে দেয় ভারত। সতর্কতার জন্য ব্ল্যাক আউট (Black Out) করে দেওয়া হয় সীমান্ত সংলগ্ন এলাকা। তারই মধ্যে শুক্রবার সকালে জয়সলমেরে  একটি বস্তুকে ঘিরে চাঞ্চল্য ছড়াল। বৃহস্পতিবার রাতে তীব্র শব্দ শুনতে পান সেখানকার বাসিন্দারা। কিষানঘাট এলাকার বিপরীতে স্থানীয় জোগিয়োঁকি বস্তি এলাকায় একটি নার্সারি থেকে ওই বস্তুটি উদ্ধার হয়। তা দেখে আতঙ্ক ছড়ায়। যদি তাতে বিস্ফোরণ ঘটে! হুলুস্থুল শুরু হয়। গ্রামবাসীরা পুলিসে খবর দেন। পুলিস ও বায়ু সেনার টিম সেখানে যায়। এলাকাটি সিল করা হয়েছে। ঘটনার তদন্ত চলছে।

এক বাসিন্দা জানিয়েছেন, হামলা হতে পারে ভেবে আশঙ্কা ছিলই। সারা রাত অন্ধকারে কাটিয়েছি। এদিন সকাল ৬টা পর্যন্ত ব্ল্যাক আউট করা ছিল। তারই মধ্যে এদিন সকালে ওই জিনিসটি দেখতে পায়। আরেক বাসিন্দা জানিয়েছেন, এটি ড্রোনের ভগ্নাবশেষ হতে পারে বলে শুনছি।

আরও পড়ুন: ঝুপড়িবাসীদের ঘরছাড়া করা ডেপুটি কালেক্টরকে বড় শাস্তি দিল সুপ্রিম কোর্ট

দেখুন অন্য খবর: